open-index/open-wikipedia-markdown huggingface dataset:
Moncton

**Moncton** es un cité in Canada. It es situat al ost-costa del land in li li provincia New Brunswick.

It have 69.074 (2011) habitantes e es detra Saint John li duesim max grand cité del provincia New Brunswick.

Moncton esset fundat in li annu 1733 per colonistes ex Francia sub li nómine *Le Coude*. 

## Sport
Moncton have con li Moncton Coliseum un sport-hall con 7000 sedes. Ci mult sport-evenimentes es arangeat. In it evenit in li annu 2009 li championatu mundal de Curling. In li annu 2014 eveni in Moncton quelc ludes del championatu mundal de football por féminas qui have min quam 20 annus.
Julia Gillard

**Julia Eileen Gillard** esset li prim ministre del Australia

Il nascet li 29-esim de septembre 1961 in Barry, Reyatu Unit.

Julia Gillard es li presidente de Labor Partise del Australia desde li annu 2006.

Desde li annu 1998 Gillard es un membre del parlament del Australia.
Julius Caesar

**Gaius Julius Caesar** esset un politico e dictator del Roman Republica. Il nascet li 13 de julí 100 a.C. e morit li 15 marte 44 a.c.

Julius Caesar esset trivez maritat. Su triesim e últim marita esset Calpurnia.
Athlone

**Athlone**, irlandesi *Áth Luain*, es un cité in Irland. It es situat in li geografic centre del land al sud rive del lago Lough Ree. Li west del cité apartene al Comtia Roscommon e li plu grand ost del cité al Comtia Westmeath. Pro to it es parte de du diferent provincias, Connacht e Leinster. Li fluvie Shannon flue tra li cité.

Athlone have 20.153 (2011) habitantes. In li centre del cité es situat li Castelle Athlone.

## Sport
Li football-club Athlone Town F.C. have su hem in li cité. In li annu 2013 Athlone recivet li titul *Europan Capitale del Sport 2013*.
Leinster

**Leinster**, irlandesi *Laighean* es un del quar historic provincias de Irland. Li irlandesi nómine del provincia Laighean origina del tribe *Laigin*. Li duesim parte del nómine origina del old nordic parol *staðr*, quel significa "land" o "país". Li hodial provincia Leinster include li old reyatus Mide, Osraige e Leinster.

It have 2,504,814 habitantes (2011) e it have li max grand population de omni quar provincias. Leinster have un area de 19.800 quadrat-kilometres. Li max grand cité de Leinster es li capitale de Irland Dublin.

Leinster es situat in li ost del insul Irland e consiste ex li Comtia Carlow, Comtia Dublin, li Comtia Kildare, li Comtia Kilkenny, li Comtia Laois, li Comtia Longford, li Comtia Louth, li Comtia Meath, li Comtia Offaly. li Comtia Westmeath, li Comtia Wexford e li Comtia Wicklow. Hodie li provincias de Irland ne plu have importantie por li administration del país.
Ulster

**Ulster**, irlandesi *Ulaidh* o *Cúige Uladh*, es un del quar historic provincias de Irland. Li provincia es situat in li nord del insul Irland. Li nómine Ulster origina significa *un quinesim del Ulaidh*. Li Ulaidhes esset historicmen un gruppe del celtic tribes in li nord de Irland.

Desde 1922 six del nin comtias de Ulster es quam Nord-Irland un parte del Reyatu Unit e li altri tri comtias es un parte del índependent Republica Irland. Li nómine Ulster es hodie sovente suat quam sinonim por Nord-Irland.

Li tot territoria de Ulster have 2.105.666 habitantes (2011) e have un area de 21.552 quadrat-kilometre. Li max grand cité de Ulster es Belfast, quel es anc li cité capital de Nord-Irland.

## Li comtias de Ulster
Li Comtia Antrim, li Comtia Armagh, li Comtia Down, li Comtia Fermanagh, li Comtia Londonderry e li Comtia Tyrone apartene quam Nord-Irland al Reyatu Unit.

Li Comtia Cavan, li Comtia Donegal e li Comtia Monaghan apartene al Republica Irland in li sud del insul Irland. Ma hodie li provincias de Irland ne have un plu un importantie por li administration del país.
Zlata Filipović

**Zlata Filipović** es un autoressa de Bosnia e Herzegovina . Ella nascet li 3-im de decembre 1980. Ella devenit famosi pro su autobiografic libre *Li diarium de Zlata*, quel descri li horrore del Guerre Intern de Bosnia e Herzegovina del perspective de un yun puella. Li libre esset publicat in li annu 1993 e devenit tre successosi. Li diarium descri li assedie de Sarajevo in li guerre intern inter 1992 e 1993. Quelc medies nóminat Zlata Filipović *li [[Anne Frank]] de Bosnia e Herzegovina*.

Zlata Filipović usat su popularitá e forlassat per li auxilie del Unit States de America Sarajevo e emigrat a Paris (Francia). Ta ella e su familie restat un annu. Zlata Filipović habita desde 1995 in Dublin (Irland). Ella eat ta in li scola e studiat in li famosi Trinity College Dublin e in li universitá de Oxford (Anglia) human scienties. Ella es activ in diversi homan jures associationes quam Amnesty International. Zlata Filipović continua scrir e anc fa filmes.

## Ovres de Zlata Filipović
### Libres

### Filmes
*2011: *Hold on Tight* (Documentari film)
*2012: *Three Men Go to War* (Documentari film)
*2012: *Motion Sickness* (Curt film) 
*2013: *Here Was Cuba* (Documentari film) 
*2013: *Abacus* (Curt film)
*2014: *Somebody to love* (Documentari film)
Anne Frank

**Anne Frank**, nascet quam *Annelies Marie Frank* esset un del max discusset victimes del Holocaust per li nationalsocialist regime de Germania inter 1933-1945 e per su diarie un del max important testimon del persecution de judéos per li nationalsocialistes. Anne Frank nascet li 12-im de junio 1929 in Frankfurt e morit in li camp de concentration li marte de 1945 in Bergen-Belsen. 

Anne Frank nascet quam duesim filia del judic cuple Otto Heinrich Frank e Edith Frank in Frankfurt. Anne Frank havet un sestra Margot Frank qui esset tri annus plu old quam ella. Li familie translocat a Amsterdam in Nederland in li annu 1933 pro li persecution de judéos in Germania per li nationalsocialist regime. 

Pos li invasion de Nederland per Germania in li annu 1940 li judéos esset anc ta persecutet. Anne Frank devenit abandonar li scola in Amsterdam. Anne Frank recivet li 12-im de junio 1942  un nota-librette de su patre Otto Heinrich Frank quam don pro su 13-im anniversarie. Anne Frank comensat scrit in it su diarie. 

Pro que li persecution de judéos in Nederland augmentat se, li familie translocat a un ocultuore. It esset un dom, li *Achterhuis*, quel havet un secret annexe. Victor Kugler, Johannes Kleiman, Miep Gies e Bep Voskuijl auxiliat li familie Frank in ti ocultuore. Anne Frank descrit in su diarie li vive in ti ocultuore e creat un important document pri li persection de judéos in li Triesim Imperie.

Li familie esset arestat in li matine del 4-im de august del annu 1944 per li german policie e deportat al camp de concentration Ausschwitz. Alquí hat trahit li ocultuore del familie al policie. Til hodie it es ínconosset qui hat fat to. Li unesim august de 1944 Anne Frank scrit su ultim págine in li diarie.

Anne Frank esset deportet a camp de concentration de Ausschwitz e li 28-im de octobre 1944 al camp de concentration Bergen-Belsen. Ta Anne Frank morit in li comense del marte 1945 versimil pro un maladie. Quelc dies ante ella, anc su sestra Margot Frank morit. Solmen su patre Otto Heinrich Frank supervivet li guerre.

Pos li areste del familie Frank in li Achterhuis Miep Gies trovat e salvat li diarie de Anne Frank. Ella dat it pos li guerre a Otto Heinrich Frank. Otto Heinrich Frank publicat li diarie sub li titul *Het Achterhuis: Dagboekbrieven van 12 Juni 1942 – 1 Augustus 1944* in li annu 1947. Li diarie esset publicat in diversi versiones e esset traductet in mult lingues e esset mult vendit.
Barakaldo

**Barakaldo** es un cité in Hispania. It es situat in li nord del land in li País Basc in li Provincia Biscaya in un distantie de quin kilometre del costa del Gulfe de Biscaya.

Li cité have 100.502 (2013) habitantes.

Barakaldo es un preponderant industrial cité. 

## Sport
In Barakaldo eveni quelc matches del basketball championatu mundal 2014 in li Bizkaia Arena.
Bojan Puzigaća

**Bojan Puzigaća** es un footballero de Bosnia e Herzegovina. Il nascet li 10-im de may 1985 in Drvar (Bosnia e Herzegovina) e lude desde li annu 2013 por li football-club FK Sarajevo in li max alt bosnian football-liga. 

Bojan Puzigaća es 1,88 metre alt e lude in li levul defense.

## Clubs
* 2006-2009 Borac Banja Luka
* 2009 Čelik Zenica
* 2010 Borac Banja Luka
* 2011-2013 KS Cracovia (Polonia)
* desde 2013 FK Sarajevo
Federica Mogherini

**Federica Mogherini** es un politico de Italia. Ella nascet li 16-im de junio 1973 in Roma e es un membre del levul Partise Democratic de Italia. Desde li 22-im de februar 2014 ella es li ministre por exteriori relationes de Italia. Li 30-im de august 2014 li Europan Consilie selectet Mogherini quam Alt representante por exteriori politica e securitá. 

## Personal e professional vive
Federica Mogherini studiat political scienties in Aix-en-Provence (Francia) e Roma.
Ella es maritat e have du filias, Caterina e Marta.

## Political cariera
* 1996 Mogherini devenit un membre del organisation de yunesse del levul Partise Democratic de Italia.
* 2001 Mogherini devenit un membre in li directoratu del organisation de yunesse del levul Partise Democratic de Italia.
* 2008 Mogherini es electet in li parlament de Italia.
* 2009 Mogherini es electet in li directoratu del Partise Democratic de Italia.
* 2013 Mogherini es electet denov in li parlament de Italia e ducte ta li comission por exteriori relationes.
* 2014 Ella devenit li 22-im de februar 2014 ella es li ministre por exteriori relationes de Italia e li 30-im de august 2014 li Europan Consilie selectet Mogherini quam Alt representante por exteriori politica e securitá del Europan Union.
Ahmet Davutoğlu

**Ahmet Davutoğlu** es un politico de Turcia. Il nascet li 26-im de februar 1959 in Taşkent, Konya e es desde li 27-im de august 2014 prim-ministre de Turcia. Desde li 27-im de august 2014 il es li presidente del del conservativ-islamic Partise del Justicie e Developament/AKP. Il fundeat in li decembre 2019 li Gelecek Partisi e devenit de ti partise.

## Personal e professional vive
Ahmet Davutoğlu finit li scola in Istanbul. Il studiat economie e political scienties in Istanbul. Inter 1990 e 1995 il laborat in li Marmara-Universitá in Istanbul. In li annu 1993 il devenit docente e in li annu 1999 professor. Il esset in li directoratu del Institute por international relationes del privat universitá Beykent in Istanbul.

Il es maritat con li medica Sare Davutoğlu. Li cuple have quar infantes.

## Political cariera e politica
* 2003 Davutoğlu devenit chef-consiliero del prim-ministre Recep Tayyip Erdoğan.
* 2009 Ahmet Davutoğlu devenit li 1-im de may 2009 ministre por exteriori aferes in li guvernament de Recep Tayyip Erdoğan.
* 2011 Davutoğlu devenit membre del parlament de Turcia conservativ-islamic Partise del Justicie e Developament/AKP.
* 2014-2016 Il devenit 27-im de august 2014 prim-ministre de Turcia e li 24-im de august 2014 il esset electet quam presidente del Partise del Justicie e Developament quam successor de Recep Tayyip Erdoğan.
* 2019 Davutoğlu forlassat li Partise del Justicie e Developament e fundat li Gelecek Partisi (Partise del Futur]]. Il devenit li presidente del Gelecek Partisi  li 13-im de decembre 2019.

Davutoğlu es li creator del exteriori politica de Turcia del neo-osmanisme e pan-islamisme.

## Ovres
Ahmet Davutoğlu ha publicat pluri libres pri politica.

Un selection de su ovres:
**Alternative Paradigms: The Impact of Islamic and Western Weltanschauungs on Political Theory*. University Press of America, 1993.
**Civilizational Transformation and the Muslim World*. Quill, 1994.
**Stratejik derinlik: Türkiye'nin uluslararası konumu*. Küre Yayınları, 2001.
**Osmanlı Medeniyeti: Siyaset İktisat Sanat*. Klasik, 2005.
**Küresel Bunalım*. Küre, 2002.
Roberto Rink

**Roberto Gottfried Rink** es un politico de Germania. Il nascet li 7-im novembre 1959 e es desde li annu 1993 presidente del litt dextri partise German Social Union/DSU. Il es anc vice-presidente del dextri Pro-movement in Saxonia.

## Personal e professional vive
Rink fat un aprentisage quam ferrero por vehicules e poy il studiat tecnica por vehicules in Zwickau (Germania). Desde 1990 il labora quam transport-interprendero. Il habita in Treuen.

## Political cariera
* 1989 Roberto Rink devenit in li novembre 1989 un membre del Cristan Social Union in Saxonia.
* 1990 Rink devenit un membre del nov-fundat German Social Union/DSU. Il devenit por li DSU un membre del consilie del cité Treuen e del Districte Vogtland.
* 1993 Rink devenit li presidente del DSU.
* 2014 Rink es electet quam prim candidate del German Social Union por li electiones del parlament del país federal Saxonia.
Razgrad

**Razgrad** es un cité in Bulgaria. It es situat in li nord-ost del land e es li centre e administrativ del Districte Razgrad.

Li cité have 33 416 (2012) e li municipie Razgrad 50 457 (2012) habitantes.

Razgrad esset constructet sur li ruines del roman cité *Abritus*. In Razgrad anc habita anc un grand turc national minoritá. In li annu 2011 in tot 18,9 percent del population del cité Razgrad esset turces.

## Sport
Li football-club Ludogorez Razgrad ganiat li championatu de Bulgaria inter 2012 e 2014 e qualificat se in li seson 2014/15 por li UEFA Liga del Championes.
Caen

**Caen** es un cité in li nord de Francia. It es li cité capital del Region Basse-Normandie e li max grand cité del Département Calvados in li histotic region Normandie.

Li cité have 108.793 (2011). Li fluvie Orne flue tra li cité.

## Historie
Caen esset mentionat in li annu 1027 por li unesim vez in historic documentes.
Struga

**Struga** (albanesi: *Strugë*) es un cité e un municipie in li sud-west de Nord-Macedonia. It es situat al rive del Lago de Ohrid al frontiera con Albania e it es un popular destination de turisme.

Li cité Struga have 16.559 (2002) habitantes e li municipie Struga 63.376 (2002) habitantes.

Circa un triesim del population del cité Struga es membres del albanesi minoritá in Nord-Macedonia. Anc li hodial borgomastro de Struga Zijadin Sela (Democratic Partise de Albaneses) es un representante del albanesi minoritá.

Li cité esset mentionat sub su hodial nómine por li unesim vez in li 11-im secul.
Martin Raguž

**Martin Raguž** es un politico de Bosnia e Herzegovina. Il nascet li 2-im de may 1958 in Stolac (hodie: Bosnia e Herzegovina) e il es desde li may 2013 li presidente del partise Croat Democratic Union 1990.

## Personal e professional vive
In li annu 1975 il finit li scola in Stolac. Il studiat political scienties in Zagreb e fat su diploma in li annu 1980. Il esset activ in li comunist organisation de yunesse e poy il laborat por li municipie de Stolac quam expert.

## Political cariera
* 1990 Martin Raguž es sub li fundatores del Liberal Democratic Partise de Bosnia e Herzegovina. Il candidat quam candidate del Liberal Democratic Partise de Bosnia e Herzegovina por li Statal Presidentie del Bosnia e Herzegovina e recivet 5,9 percent.
* 1992 Raguž esset ministre por labor e social politica in li guvernament de Bosnia e Herzegovina por un curt témpor. Il devenit un membre del Croat Democratic Union de Bosnia e Herzegovina.
* 1995-1996 Ministre sin function in li guvernament del Federation Bosnia e Herzegovina.
* 1997-1998 Chef del biró croat membre del Statal Presidentie del Bosnia e Herzegovina Krešimir Zubak.
* 1999-2000 Ministre por homan jures in refugitores in li guvernament del Federation Bosnia e Herzegovina.
* 2000-2001 Prim-ministre de Bosnia e Herzegovina.
* 2006 Raguž devenit un membre del Croat Democratic Union 1990 e il devenit vice-presidente del partise.
* 2010 Il esset li candidate del coalition ex li Croat Democratic Union 1990 e Croat Partise del Jure (Bosnia e Herzegovina) e ganiat 10,9 percent del votes.
* 2013 Il es electet quam presidente del Croat Democratic Union 1990 sur li quinesim congress del partise.
* 2014 Martin Raguž devenit li candidate del Croat Democratic Union 1990 por li Statal Presidentie del Bosnia e Herzegovina.Il recivet 38,61 percentes e 94.695 votes e finit ye li duesim rang detra Dragan Čović inter li croat candidates.
Stolac

**Stolac** es un cité in Bosnia e Herzegovina. It es situat in li Federation Bosnia e Herzegovina in li Canton Herzegovina-Neretva in li proximitá de Mostar.

Stolac have 14.889 (2013) habitantes.
Drvar

**Drvar** es un cité e municipie in Bosnia e Herzegovina. It es situat in li nord-west del land in li Federation Bosnia e Herzegovina in li Canton Livno. Li fluvie Unac flue tra li cité.

Li cité Drvar have 7.506 (2013) habitantes e li municipie Drvar 11 286 (2009).

Li nómine del cité es derivat ex li serb e croat parol *drvo* quel signifca *ligne*.

Til li Guerre Intern de Bosnia e Herzegovina inter 1992 e 1995 li population de Drvar esset preponderant etnic serbes e Drvar esset durant ti guerre un parte del Republika Srpska. Ma in li annu 1995 Drvar esset conquestat per li croat armé de Bosnia e Herzegovina e li serb population esset expulset o fugit. Hodie li majoritá de population es denov serb benque Drvar es un parte del Federation Bosnia e Herzegovina in li Canton Livno.
Democratic Fronte (Bosnia e Herzegovina)

Li **Democratic Fronte** (bosnian: *Demokratska Fronta*) es un political partise in Bosnia e Herzegovina. It esset fundat 7-im de april 2013 in Sarajevo del membre del Statal Presidentie de Bosnia e Herzegovina Željko Komšić e es acurtat *DF*. 

* Fundation: 7-im de april 2013 in Sarajevo
* Political direction: centristic-levul (secun li self-definition del partise)
* Presidente: Željko Komšić desde 2013
* General-secretario: Sifet Podžić
* Reprensentantes in li national parlament: null

## Electiones
Li Democratic Fronte partiprende por li unesim vez in li electiones de Bosnia e Herzegovina in li annu 2014. Li candidate del partise por li Statal Presidentie de Bosnia e Herzegovina es Emir Suljagić quam bosniak membre e Anto Popović quam croat membre.

## Membres del partise in alt functiones
* Milan Dunović serb vice-presidente del Federation Bosnia e Herzegovina (desde 2015)

## Ligamentes extern
* Li oficial internet-págine del ''Democratic Fronte''
Bochotnica

**Bochotnica** (IPA [bɔxɔtˈnit͡sa]) es un village in Polonia. It es situat in ost del land in li administrativ districte Gmina Kazimierz Dolny in li Vojvodia Lublin.

It have un territoria de 20 quadrat-kilometres. It have un population de 1 500 habitantes.
Alexander Gauland

**Alexander Gauland** es un politico e publicist de Germania. Il nascet 20-im de februar 1941 in Chemnitz. Il esset inter 2017 e 2019 un del vice-presidentes del dextri partise Alternative por Germania e esset membre del parlament de Germania inter 2017 e 2025.

## Personal e professional vive
Alexander Gauland adultijat in li German Democratic Republica in Chemnitz (tande: Karl Marx-Stadt). Ta il finit li sca in li annu 1959. Il fugit in li annu 1960 al Federal Republica de Germania. Il studiat historie, political scientie e jurisprudentie in Marburg e Gießen.
Inter 1970 e 1975 il laborat quam jurnalist por li guvernament de Germania in diversi functiones.
Inter 1991 e 2005 Gauland esset li editor del conservativ jurnal Märkische Allgemeine Zeitung in Potsdam.

## Political cariera
* 1973-2013 Il esset un membre del Cristan Democratic Union de Germania.
* 1977-1986 Gauland esset li chef del buró del borgomastro de Frankfurt Walter Wallmann.
* 1987-1991 Gauland directet li cancelleria statal de Hesse durant li guvernament de prim-ministre Walter Wallmann in Hesse.
* 2013 Gauland devenit un membre del partise Alternative por Germania e electet quam vice-parlator del partise. In li elections al german parlament in candidat por li Alternative por Germania.
* 2014 Gauland es electet quam prim candidate del Alternative por Germania por li electiones al parlament del país federal de Brandenburgia.
* 2015 Gauland es denov electet quam vice-presidente del Alternative por Germania in congress de partise in Essen li 5-im de julí 2015 com 83,8 percentes.
* 2017 Alexander Gauland esset eletet Il electet al un del du prim candidates del partise Alternative por Germania in li electiones al german parlament 2017 con Alice Weidel. Il anc esset electet in li parlament del país federal Brandenburgia.
* 2017-2019 Alexander Gauland esset juntmen con Jörg Meuthen co-presidente del Alternative por Germania.
* 2017-2021 Alexander Gauland esset juntmen con Alice Weidel co-presidente del fraction del Alternative por Germania in li parlament de Germania.
* 2019 Alexander Gauland devenit honor-presidente del partise Alternative por Germania.
* 2024 Alexander Gauland anunciat ye li 2-im de octobre 2024 que il ne va candidar por li parlament de Germania in li electiones parlamentari de Germania in li annu 2025 pro su etá.

## Politica
Gauland es representante del national-conservativ fraction in li partise. Il es por bon relationes con Russia in sense de un externi politica in li tradition de Otto von Bismarck. Gauland anc refusa sanctiones contra Russia pro li anextion de Crimea e es criticaci contra li membritá de Germania in li NATO.

In li interni conflictes del Alternative por Germania Gauland esset tre criticaci contra li fundator del partise Bernd Lucke.
Schwäbisch Hall

**Schwäbisch Hall** es un cité in Germania. It es situat in li sud-west del land in li país federal Baden-Württemberg. 

Li cité have 37.096 (2012) habitantes.

Schwäbisch-Hall esset un centre del explotation del sale-minieras.

## Historie
In old documentes li nómine del cité esset solmen *Hall*. It esset un parte del Ducatu Suebia.
Björn Höcke

**Björn Höcke** es un politico de Germania. Il nascet li 1-im de april 1972 in Lünen e presidente del fraction del partise Alternative por Germania in li parlament del país federal Thuringia. Höcke es desde li annu 2014 presidente del partise Alternative por Germania in Thuringia. Björn Höcke es li ductor del extrem dextri parte del partise Alternative por Germania.

Björn Höcke studiat sport e historie por devenir un instructor. Il anc studiat scol-gerentie. Höcke labora quam instructor in li gimnasium. Il es maritat con Nora Höcke e li cuple have quar infantes.

## Political cariera
* 2013 Björn Höcke devenit membre del partise Alternative por Germania e devenit li unesim presidente del partise Alternative por Germania in li país federal Thuringia.
* 2014 Höcke es electet quam prim-candidate del partise Alternative por Germania in li parlament del país federal Thuringia. Desde 2014 Höcke es chef del fraction del Alternative por Germania in li parlament de país federal Thuringia.
* 2019 Björn Höcke es electet in li parlament del Subdistrict Eichsfeld.

## Politica
Höcke es egardat quam ductor del dextri parte del partise. Pro su extrem e provocativ orationes li parlamentari imunité de Höcke esset plur vezes abolit.

## Ligamentes extern
Björn Höcke sur li internet-págine del parlament de país federal in Thuringia
Truro

**Truro** (cornesi: *Truru*, de etimologie incert, fórsan de un nómine significant 'tri fluvies') es un cité in li sud-west de Anglia in li Reyatu Unit. It es li cité capital del comtía Cornwall. It es situat in li centre de Cornwall al confluentie del fluvies Kenwyn e Allen queles forma juntmen li River Truro.

Li cité have 20.332 (2011) habitantes.

In 1876 un nov diocese de Truro in li eclesie de Anglia esset createt. Truro have per consequentie desde li annu sequent li statu de un *city* in Anglia. It es li sol *city* in li comtía Cornwall e li max sud *city* del Reyatu Unit.

Li catedrale in li stil nov-gotic esset constructet inter 1880 e 1910.
Srebrenik

**Srebrenik** es un cité e municipie in Bosnia e Herzegovina. It es situat in li Federation Bosnia e Herzegovina in li Canton Tuzla in li nord-ost del land.

Li municipie Srebrenik have 42.762 (2013) habitantes e un area de 248 quadrat-kilometres.

Srebrenik esset mentionat por li unesim vez in historic documentes in li annu 1333. In ti era Srebrenik esset li capitale del dinastie del Kotromanići quel guvernat Bosnia e Herzegovina in li medievie.
Liljana Popovska

**Liljana Popovska** es un feminin politico de Macedonia. Ella nascet li 24-im de may 1956 in Prilep e es li presidente del Partise del Democratic Renovation de Macedonia/DOM. Desde li annu 2002 Popovska es un membre del parlament de Macedonia. Su Partise del Democratic Renovation de Macedonia es in un coalition con li guvernant partise VMRO-DPMNE.

## Personal e professional vive
Liljana Popovska studiat chimie in Skopje. Ella laborat inter 1982 e 1993 in li fabrica Alkaloid in li marketing-sector. Inter 1993 e 1998 Popovska laborat in un privat firma e inter 1998 e 2002 consiliera del borgomastro de Skopje. 

## Political cariera
Ella comensat su political cariera in li Liberal Democratic Partise.
* 1996-1998 Membre del parlament del cité Skopje por li Liberal Democratic Partise.
* 1998-1999 Vice-ministra por developation in li guvernament de Macedonia.
* 2002-2006 Membre del parlament de Macedonia por li Liberal Democratic Partise.
* 2003-2005 Vice-presidente del parlament de Macedonia.
* 2006 Lijana Popovska fundat li ecologic Partise del Democratic Renovation de Macedonia/DOM e devenit su presidente. Li DOM devenit
* Desde 2006 Popovska es un membre del parlament de Macedonia por li Partise del Democratic Renovation de Macedonia quel candida quam un parte del coalition del partise VMRO-DPMNE.
Dundalk

**Dundalk** (irlandesi: Dún Dealgan) es un cité in Irland. It es situat in li nord-ost del land e es li cité capital del Comtia Louth in li provincia Leinster in li proximitá del frontiera con Nord-Irland.

Li cité have 31.073 (2011) habitantes. 

Dundalk esset fundat in li annu 1189. Li irlandesi nómine *Dún Dealga* significa li *forteresse de Dealga* e refere se al mitologic heróe Cú Chulainn.

## Sport
Li successosi football-club Dundalk FC have su hem in li cité. It ja ganiat nin vez li football-championatu de Irland.
Newport (Gallia)

**Newport** (gallesi *Casnewydd*) es un cité in Gallia (Reyatu Unit). It es situat in li sud del país al fluvie River Usk. In li proximitá de Newport es situat li Canal de Bristol. Li nómine del cité significa *nov portu* e li gallesi nómine *Casnewydd* significa *nov castelle*.

Newport have 145.736 (2011) habitantes e it es li triesim max grand cité de Gallia.

## Historie
In li annu 1126 Newport esset mentionat por li unesim vez in historic documentes e in li annu 1314 li jures de un cité. In li annu 2014 evenit li sómmite del Organisation del Pacte del Atlántic Nord in Newport.

## Sport
In li annu 2010 evenit li Ryder Cup, quel es un del max important torneys de golf in Newport.
Subotica

**Subotica** es un cité in Serbia. It es situat in li nord del land al frontiera con Hungaria e apartene al provincia Vojvodina in li region Batchka.

Li cité have 97.910 (2011) habitantes. Subotica es li duesim max grand cité del provincia Vojvodina e li quinesim max grand cité de Serbia.

Subotica es li centre del national gruppe de Bunyevcis in li region Batchka. It es un centre del agricultura e del victuales-industrie.

## National composition del cité
Subotica es un cité con mult diversi national gruppes. In li annu 2011 35,7 percent esset hungarianes, 27 percert serbes, 10 percent croates e 9,7 percent Bunyevcis

## Historie
Inter 1542 e 1686 Subotica esset sub li nómine *Subotka* un parte del Otoman Imperia. Inter 1686 e 1918 esset un parte de Austria-Hungaria quam *Maria-Theresiopolis* e anc *Maria-Theresiopel*. In li annu 1920 Subotica devenit per li Tractate de Trianon un parte del nov state Yugoslavia. Pos li fine de Yugoslavia it apartene a Serbia.

## Referencia
* Ferdinand, S. and F. Komlosi. 2017. The Use of Hungarian and Serbian in the City of Szabadka/Subotica: An Empirical Study, Hungarian Cultural Studies, Volume 10. Accessed 08 September 2017.
Oksana Akinshina

**Oksana Alexandrovna Akinshina** es un actoressa de Russia. Ella nascet li 19-im de april 1987 in Sant Petersburg (Russia) e devenit conosset in li principal rol in li film Lilya-4-ever. 

Inter 2007 e 2010 ella esset maritat con li russ interprensor Dmitry Litvinov. Li cuple have un filio Philipp qui nascet li 2-im de junio 2009. Li 15-im de januar 2013 nascet su duesim filio Konstantin, li patre de qui es li film-productor Archil Gelovani.

## Filmografie
Ian Paisley

**Ian Richard Kyle Paisley, Baron Bannside** esset un presbiterian prestro e politico de Nord-Irland. Il nascet li 6-im de april 1926 in Armagh e morit li 12-im de septembre in Belfast. Inter 2007 e 2008 il esset li prim-ministre de Nord-Irland. Il esset egardat quam li ductor del radical protestantes in Nord-Irland.

## Personal vive
In li annu 1946 devenit Ian Paisley un protestant. In li annu 1951 il esset li co-fundator del Líber Presbiterian Eclesie de Ulster. Inter 1951 e 2008 il directet li Líber Presbiterian Eclesie de Ulster. Paisley esset conosset pro su agressiv discurse contra li catolisisme, contra homosexualisme e contra li cooperation inter li diversi cristan eclesies. Il anc fundat su propri jurnal li *Protestant Telegraph* e in li annu 1971 li Democratic Unionist Partise de Ulster.

Ian Paisley esset maritat e havet quin infantes.

## Political cariera
Paisley esset in annus 50s e 60s de 20-im secul activ contra equal jures del catolic habitantes de Nord-Irland.
* 1970-2010 Paisley esset um membre del parlament del Reyatu Unit 
* 1971-2008 Presidente del radical-protestant Democratic Unionist Partise de Ulster, quel il fundat in li annu 1971.
* 1979-2004 Membre del Europan Parlament por li Democratic Unionist Partise de Ulster.
* 2005-2014 Membre in li Privy Council del reyessa del Reyatu Unit.
* 2007-2008 Prim-ministre de Nord-Irland.
* 2010-2014 Membre del House of Lords del Reyatu Unit quam Baron de Bannside.
Europan Comission

Li **Europan Comission** es un supranational institution del Europan Union. It es li executiv organ del Europan Union e es quasi li guvernament del Europan Union. Li sede del Europan Comission es Bruxelles (Belgia).

Li comission have 28 membres. Chascun membre-land del Europan Union have un comissario. Li comissarios es nóminat del membre-states e electet per li Europan Parlament.

*Presidente del Europan Comission: Ursula von der Leyen (Germania) desde li annu 2019
Armagh

**Armagh** (irlandesi: *Ard Mhacha*) es un cité in Nord-Irland. It es li cité capital del Comtia Armagh e del Districte Armagh. It es situat in li sud de Nord-Irland 65 kilometre sud-west de Belfast.

Li cité have 14 749 (2011) habitantes. 68,85 percent del habitantes es catolic e 26,95 percent protestant, o plu exactmen "con un funde protestant o altri cristan".

Secun li legende it esset in li annu 444 de Sant Patrick. Til hodie it es li religiosi centre del tot insul Irland. Li catolic archi-episcop e archi-episcop del anglican Eclesie de Irland have su sede in Armagh.
Li Litt Prince

**Li Litt Prince** es un novelle (orginal-titul in francesi: *Le Petit Prince*) del francesi autor Antoine de Saint-Exupéry (1900-1944) esset publicat por li unesim vez in li annu 1943. 

Ti modern fabul por adultes es un del max successosi libres sur li munde. It esset electet quam max bon libre in francesi del 20-esim secul. Plu quam du milliones copies es vendit til hodie. Li Litt Prince es un del max publicat libres sur li tot munde. 

Li Litt Prince es egardat quam un manifeste por amicitá e humanitá.

On ha traductet it in plu quam 250 lingues e dialectes. Hay anc un version de ti novelle in Interlingue.

## Ligamentes extern
* Version de Interlingue del Li Litt Prince sur Google Docs
* Li Litt Prince de Interlingue sur li internet-págine de IE-Munde por descargar it
Zossen

**Zossen** es un cité in Germania. It es situat sud de Berlin in li país federal Brandenburgia in li districte Teltow-Fläming.

It have 17.465 (2011) habitantes. Li Nottekanal flue tra li cité

## Historie
Li nómime del cité indica que it esset fundat de slaves. In li annu 1320 it esset mentionat in historic documentes sub li nómines *Sossen*, *Suzozne* e *Zozne*. In li annu 1545 Zossen recivet quelc privilegies del comto Joachim II de Brandenburgia
Rey

Un **rey** es un titul de un monarchic chef del state. Un rey quam titul es sub un imperator, ma plu quam un duc o conto.

Rey es li titul por un mascul reyente, li feminin variante del rey es reyessa. Anc li marita de un mascul have li titul reyessa. Un state quel es ductet de un rey nómina *reyatu*.

Li insignies de un rey es un sceptre e un coron. On adressa un rey con li titul *vor majestie*.

In li historie un rey esset li absolut soveran de un land quel posset decider pri omnicos self. Hodie in Europa reyes have sovente solmen un ceremonial function e li ver political potentie es in li manus del parlamentes e li guvernament. Ma in Africa o Asia reyes ancor hodie have sovente mult real polical potentie.

## Rey quam chef del state hodie
In li sequent landes on have ancor hodie un rey quam chef del state. 

In Europa:
* Belgia
* Dania
* Nederland
* Norvegia
* Svedia
* Reyatu Unit

Li reyessa del Reyatu Unit es li chef del state de mult altri states quel esset colonias del Reyatu Unit.

In Africa:
* Lesotho
* Marocco
* Swaziland

In Asia
* Cambodja
* Jordania
* Thailand
Jimmie Åkesson

**Per Jimmie Åkesson** es un politico de Svedia. Il nascet li 17-im de may 1979 in Ivetofta. Desde li annu 2005 il es li presidente del dextri-populist partise Svedia-Democrates.

## Personal e professinal vive
Jimmie Åkesson studiat political scienties in li universitá de Lund. Il laborat quam internet-designero in li firma BJM Aktiv, quel il ha fundat self con li Björn Söder quel es anc un alt functionario del Sved-Democrates.

Jimmie Åkesson es spondet con su amica Louise e li cuple have un filio Nils.

## Political cariera
Åkesson comensat su political cariera in li yunesse-organisation del conservativ Moderat Partise de Svedia.
* 1995 Åkesson devenit un membre del yunesse-organisation del Svedia-Democrates.
* 1998 In li etá de 19 annus il esset electet in li consilie-municipal de Sölvesborg e in li sam annu il devenit membre in li directoratu del Sved-Democrates Yunesse, quel es li yunesse-organisaition del Svedia-Democrates.
* 2000-2005 Åkesson esset li presidente del Sved-Democrates Yunesse.
* 2005 Il es electet quam presidente del dextri-populist partise Svedia-Democrates quam successsor de Mikael Jansson.
* 2010 Åkesson devenit un membre del parlament de Svedia por li Sved-Democrates.
* 2014 Li Sved-Democrates duplicat li resultate del election 2010 e Åkesson denov intrat in li parlament de Svedia.
Mirko Pejanović

**Mirko Pejanović** es un politico e political scientist de Bosnia e Herzegovina. Il nascet li in li annu 1946 in Matijević in li municipe Kladanj e esset un membre del Statal Presidentie de Bosnia e Herzegovina inter 1992 e 1996 quam un representante del serbes e del Socialist Democratic Alliantie.

Secun nationalitá Pejanović es serb, ma il habita in li Federation Bosnia e Herzegovina. Il finit li scole in Tuzla e studiat political scienties in li universitá de Sarajevo. Il finit su dissertation in li annu 1988 e devenit doctor del political scienties. . 

Inter 1998 e 2000 Mirko Pejanović esset pro-rector del universitá Sarajevo. In li annu 2002 esset in Slovenia por studiar li modelle del local autonomie. Il es li director del Centre por li developament de regional autonomie in li facultá de political scienties del universitá Sarajevo.

Il fundat li ne-guvernamental organisation Civic Consilie del Serbes (Srpsko građansko vijeća), quel propaga li idé un multietnic Bosnia e Herzegovina. Il anc es membre del ne-guvernamental organisation Krug 99.

Il es professor por political scienties in Sarajevo e autor de political-scientific libres. In electiones il candidat quelc vezes por li Socialdemocratic Partise de Bosnia e Herzegovina.

## Ovres (selection)
Mirko Pejanović ha scrit six libres e plu quam 200 scientic articules.

* *Bosansko pitanje i Srbi u BiH* (Li bosnian question e li serbes in Bosnia-Herzegovina), 1999.
* *Through Bosnian Eyes: The Political Memoir of a Bosnian Serb*, 2004, ISBN 978-1557533593.
* *Politički razvitak BiH u postdejtonskom periodu* (Li political developament in Bosnia-Herzegovina in li post-Dayton ery-, 2005, ISBN 9958-41-148-2
* *Local Self-Government. A Must for Democracy, Civil Society and EU-Integration*, in: *Peacebuilding and Civil Society in Bosnia-Herzegovina*, hrsg. v. Martina Fischer, 2006, ISBN 3-8258-8793-6, S. 215-229 (Angaben zur Person auf S. 480f.).

## References
Dervo Sejdić

**Dervo Sejdić** es un conosset activist por li jures del Roma in Bosnia e Herzegovina. Il nascet in li annu 1956 e habita in Sarajevo.

Dervo Sejdić es li vice-presidente del NGO Roma-organisation *Kali Sara Roma Information Center* in Sarajevo. 

## Li casu Sejdić-Finci
In li annu 2006 il processuat juntmen con li actvist de judéos Jakob Finci in li Europan Tribunale de Homan Jures in Strasbourg (Francia) contra un articul in li constitution de Bosnia e Herzegovina quel ne permisset cives qui ne es membres del national gruppes de croates, serbes o bosniakes candidar por li Dom del Nationes de Bosnia e Herzegovina, quel es li duesim dom del parlament del land, por li Statal Presidentie de Bosnia e Herzegovina.

In li annu 2009 li  Europan Tribunale de Homan Jures decidat que li articules in li constitution de Bosnia e Herzegovina es contrari li Europan Convention pri Homan Jures. Quam membre del Consilie de Europa Bosnia e Herzegovina have li obligation changear su constitution pro to membres de altri national gruppes posse candidar por Dom del Nationes de Bosnia e Herzegovina e Statal Presidentie de Bosnia e Herzegovina. Til hodie Bosnia e Herzegovina ne ha changeat su constitution.
Christoph Schulze

**Christoph Schulze** es un politico de Germania. Il nascetli 19-im de august 1965 in Crivitz. Desde li annu 1990 il es un membre del parlament del país federal Brandenburgia, til 2013 por li Socialdemocratic Partise de Germania e desde 2014 por li Unit Cives Associationes de Brandenburgia/Líber Electores (BVB/FW). 

## Personal e professional vive
Il finit li scola in li annu 2014. Schulte studiat medicina pos un labor in li hospitale de Mahlow in li Humboldt Universität in Berlin. Inter 1992 e 1994 il laborat quam medico in li hospitales de Zossen e Ludwigsfelde.

Christoph Schulze es maritat e have du infantes. Il habita in Zossen.

## Political cariera
* 1989 Christoph Schulze devenit un membre del Socialdemocratic Partise de Germania.
* 1990-2013 Schulze esset un membre del parlament del país federal Brandenburgia por li Socialdemocratic Partise de Germania.
* 1993 Desde li annu 1993 il es un membre del consilie municipal del districte Teltow-Fläming.
* 1992-2010 Il esset li presidente del Socialdemocratic Partise de Germania in li districte Teltow-Fläming.
* 2013 Schulze forlassat li fraction del Socialdemocratic Partise de Germania in li parlament de Brandenburgia e devenit un membre del fraction del partise Alliantie 90/Li Verdes. Il anc forlassat li  Socialdemocratic Partise de Germania.
* 2014 Il ganiat directmen un sede in li parlament del país federal in Brandenburgia quam candidate del partise Unit Cives Associationes de Brandenburgia/Líber Electores (BVB/FW) in li districte Teltow-Fläming. Pro to su partise intrat in li parlament del país federal con tri membres.
Jerko Ivanković Lijanović

**Jerko Ivanković Lijanović** es un politico e interprendero de Bosnia e Herzegovina. Il nascet li 15-im de novembre 1969 in Kočerin quel es un parte del cité Široki Brijeg. Secun nationalitá Jerko Ivanković Lijanović es croat. Il es li vice-prim-ministre e ministre por agricultura, aqua-economica e silvicultura in li guvernament del Federation Bosnia e Herzegovina del prim-ministre Nermin Nikšić. Jerko Ivanković Lijanović es desde li  annu 2001 li vice-presidente del partise Radom za Boljitak (*Per Labor a Ameliorationes*).

## Personal e professional vive
Jerko Ivanković Lijanović nascet triesim fratre in li familie de Stipe Ivan Ivanković. Il finit in Sarajevo li scole por agricultura e nutritura. Pos li scole il laborat in li firma de su familie *Lijanovići* por li perlaboration de carne. Hodie il es li director del controlle-consilie del firma *Ljijanovići*.

In li septembre 2014  Jerko Ivanković Lijanović e su fratre Mladen Ivanković Lijanović esset arestat pro li suspection de evasion de impostes, li lavation de pecunie e coruption.

Il es maritat e have tri infantes.

## Political cariera
* 2000-2002 Membre del parlament de Bosnia e Herzegovina in li Dom de nationes.
* 2001 Il fundat con su fratre Mladen Ivanković Lijanović li partise Radom za Boljitak li 1-im de octobre 2001. Pos li fundation del partise Jerko Ivanković Lijanović devenit vice-presidente del partise.
* 2006-2010 Membre del parlament de Bosnia e Herzegovina in li Dom de representantes.
* 2008 Jerko Ivanković Lijanović es anc electet in li consilie municipal del municipie Ljubuški.
* 2010 Il esset li candidate del partise Radom za Boljitak por li croat membre del Statal Presidentie de Bosnia e Herzegovina. Jerko Ivanković Lijanović recevit 8,16 percent e finit sur li 4-im rang.
* 2011  Jerko Ivanković Lijanović devenit li vice-prim-ministre e ministre por agricultura, aqua-economie e silvicultura in li guvernament del Federation Bosnia e Herzegovina del prim-ministre Nermin Nikšić.

## Ligamentes extern
* Biografie de Jerko Ivanković Lijanović sur li internet-págine del guvernament del Federation Bosnia e Herzegovina
* Biografie de Jerko Ivanković Lijanović sur li internet-págine del partise Radom za Boljitak]
Emir Suljagić

**Emir Suljagić** es un jurnalist, autor e politico de Bosnia e Herzegovina. Il nascat li 21-im de may 1975 in Ljubovija (hodie: Serbia) e esset li candidate del Democratic Fronte por li Statal Presidentie de Bosnia e Herzegovina in li electiones 2014.

## Personal e professional vive
Il habitat quam infante in Bratunac e li familie fugit durant li Guerre Intern de Bosnia e Herzegovina a Srebrenica. Ta Emir Suljagić pervivet li massacre del armé del Republika Srpska. Il laborat quam traductor por li Organisation del Unit Nationes.

Pos li fine del guerre intern in 1995 Suljagić devenit jurnalist. Inter 1996 e 2002 il scrit por li revúe *Dani*.

Il studiat political scienties in Sarajevo e finit su doctoratu in li annu 2009.

## Political cariera
Emir Suljagić esset un membre del Socialdemocrat Partise de Bosnia e Herzegovina. Il es activ in li bosniak national ne-guvernamental organisation *Prvi Mart*
* 2010-2012 Ministre por cultura e education in li Canton Sarajevo.
* 2013-2015 Membre del partise Democratic Fronte.
* 2014 Candidate del Democratic Fronte por li Statal Presidentie de Bosnia e Herzegovina e finit ye li triesim rang con 15,20 percentes e 114.334 votes.
* 2015 Emir Suljagić es excludet ex li Democratic Fronte.
* 2016 Suljagić devenit membre del partise Alliantie de Cives e es electet quam presidente del political consilie de ti partise.

## Bibliografie
* 2005. - *Razglednice iz groba* (Postcartes ex li tombe).
* 2008. - *Pogled na profil i ideologiju Zlatka Lagumdžije* (Vise al profil e idelogie de Zlatko Lagumdžija).
Emma Byrne

**Emma Byrne** es un football-lusora de Irland. Ella nascet li 14-im de junio 1979 in Leixlip e es li gol-gardatora del national football selection de Irland. Ella have li max mult matches in li selection de Irland de omni lusores.

Emma Byrne es 1,83 metre alt e lude quam gol-gardatora.

## Clubs
Emma Byrne comensat li football in li club Leixlip Unitied e pos to in St. Patricks Athletic in Dublin. Desde li annu 2000 ella lude por Arsenal London Ladies in Anglia. 

## National football-selection de Irland
Emma Byrne lude desde li annu 2001 por li national selection de Irland por féminas. Desde li annu 2014 ella li record-lusora del irlandesi selection por féminas. Til li septembre 2014 ella ha fat 92 ludes por li national football selectiones de Irland por féminas.

## Successes
* UEFA Liga del Championes de Féminas: 2007
* Nationa Champion de Anglia: 11 vezes ((2001, 2002, 2004, 2005, 2006, 2007, 2008, 2009, 2010, 2011, 2012)
* National Bocale de Anglia: 8 vezes(1999, 2001, 2004, 2006, 2007, 2008, 2009, 2011)
* Liga-Bocale de Anglia: 5 (1999/2000, 2000/2001, 2004/2005, 2006/2007, 2007/2008)

## Personal vive
In li annu 2013 Emmy Byrne maritat li ex-footballero Marcus Bignot. Ella labora in li football-academie de Arsenal London quam trenera.
Islamic State

Li **Islamic State** (**Daesh**) es un radical islamistic e terroristic organisation. Li scope del organisation es li creation de un califatu in quel li states Siria, Irak, Libano, Jordania e Israel es unit sub li regne del organisation per violentie.

Li organisation esset format in li annu 2003 del  Abu Musab az-Zarqawi in li resistentie contra li intervention del Unit States de America e su alliates in li Irak. In li comense it actet quam branche del islamistic terrore-retage Al-Quaida.

In li octobre 2006 li gruppe changeat li nómine in *Islamic State in li Irak*. It esset responsabil por mult attentates.
In li annu 2010 Abu Bakr al-Baghdadi declarat se quam ductor del organisation. Li Islamic State devenit activ desde li annu 2013 in li Guerre Intern de Siria.

In li annu 2014 li Islamic State conquestat grand partes del Irak e in li nord de Siria. Li 29-im de junio 2014 li gruppe anunciat in su conquestat li fundation de un califatu.
Dieter Reiter

**Dieter Reiter** es un local politico del Socialdemocratic Partise de Germania. Il nascet li 19-im may 1958 in Rain e es desde 1-im de may 2014 li chef-borgomastro de München

## Personal e professional vive
Pos il hat finit li scole il studiat public administration in Hof (Saale). In li annu 1981 il comensat laborar in li administration del cité München.

Desde 2003 il es maritat por li duesim vez. Su duesim marita es con Petra Reiter qui have du infantes ex anteyan maritage. Dieter Reiter self have anc un infante es un unesim maritage.

## Political cariera
* 2009 Dieter Reiter es electet in li consilie municipal por li Socialdemocratic Partise de Germania. Il devenit in guvernament municipal li referent por labor e economie.
* 2011 Dieter Reiter es nominat quam candidate por li electiones del chef-borgomastro in München il li annu 2014.
* 2014 In li unesim rond del electiones ye li 16-im de marte 2014 al chef-borgomastro il recevit 40,4 percent. In li duesim rond ye li 30-im de marte 2014 il ganiat con 56,7 percent contra li candidate del Cristan Social Union de Bavaria  Josef Schmied qui recivet 43,3 percent. Li 1-im de may 2014 Reiter devenit quam successor de Christian Ude li nov chef-borgomastro de München. 

In li consilie municipal de München Reiter guverna in un coalition con li Cristan Social Union.
Trostberg

**Trostberg** es un cité in Germania. It es situat in li sud de Germania in li sud-ost del país federal Bavaria in li districte Supra Bavaria in li sub-districte Landkreis Traunstein.

Trostberg have 11.044 (2013) habitantes e consiste ex 94 diferent quarteres. 

In li annu 1233 li cité esset por li unesim vez mentionat in un historic document. Desde 1301 Trosterg apartenet al regne del dinastie Wittelsbacher quel regnat in Bavaria. In li 1913 Trostberg recivet li jures de un cité.
Johann Gärtner

**Johann Karl Gärtner** es un politico de Germania. Il nascet in li annu 1950 e esset inter li 19-im de august 2014 e til li annu 5-im de novembre 2016 li presidente del dextri partise Li Republicanes (Die Republikaner).

## Personal e professional vive
Pos har finit li scole Johann Gärtner fat un aprentisage quam fin-carpentero. In li etá de 21 annus Gärtner comensat laborar quam comerciante. Il esset in li directoratu de un international laborant comandite-companie. Pos un accidente e un maladie in li annu 2005 il laborat denov in su hem-region Landkreis Aichach-Friedberg.

Il habita in Kissing in li Landkreis Aichach-Friedberg e es maritat e have du infantes.

## Political cariera
Johann Gärtner es activ in li dextri partise Li Republicanes. Desde mult annus il es anc li presidente del organisation del Li Republicanes in Bavaria.
* 1990 Desde li annu Gärtner es un membre in li consilie del sub-districte Landkreis Aichach-Friedberg por li partise Li Republicanes.
* 1996-2014 Gärtner esset li vice-presidente del partise Li Republicanes.
* 2014-2016 Gärntner esset inter li 19-im de august 2014 e li 5-im de novembre 2016 presidente del dextri partise Li Republicanes. Il es li succesor de Rolf Schlierer qui ne candidat plu.

## Ligamentes extern
* Interview con Johann Gärtner 2013
* Information pri Johann Gärtner sur li internet-págine del Republicanes in Aichach-Friedberg